cyanic-selkie/wikianc huggingface dataset:
Cjinu dinastija
Iedzīvotāju skaita pieaugums
Laikā no 1700. līdz 1830. gadam impērijas iedzīvotāju skaits strauji pieauga no aptuveni 56 uz 400 miljoniem, ietekmējot visu valsts turpmāko attīstību līdz pat mūsdienām. Iedzīvotāju straujo pieaugumu nevar izskaidrot tikai ar impērijas teritoriālo izplešanos, jo jaunās provinces bija mazapdzīvotas. Dzimstību veicināja valsts atbalsts jaunu zemnieku saimniecību veidošanai pierobežu provincēs, īpaši jau plašajās mongoļu un mandžūru teritorijās, kurās ieplūda Haņu ķīnieši. Valsts veicināja zemnieku pārcelšanos no pārapdzīvotajām centrālajām provincēm uz provincēm, kurās bija neapstrādātas zemes, piešķirot sēklas, darbarīkus un dažādus nodokļu atvieglojumus. Jau līdz 1668. gadam Mandžūrijā bija ieplūduši 14 miljoni Haņu ķīniešu. Lai arī masu migrāciju uz Mandžūriju (no 1668. līdz 1860. gadam) un Mongoliju (no 1740. līdz 1897. gadam) aizliedza, sezonas strādnieku ierašanos kontrolēja minimāli. 1713. gadā sākās zemnieku pārvietošana no Hubei provinces uz Sičuaņu. Haņu kolonistu pārcelšanās uz Taivanu bija aizliegta, taču trūcīgie Fudzjaņas provinces piekrastes iedzīvotāji puslegāli devās uz tureni zemes meklējumos. Tikai 1875. gadā, pēc tam, kad pretenzijas uz Taivānu izvirzīja Japāna, impērijas valdība uzsāka plašu kolonizācijas programmu.
Cjini atcēla un vairākkārtīgi samazināja Minu dinastijas nodokļus, atstājot lielu ražas un naudas apjomu iedzīvotāju rīcībā. Papildus rīsiem, sākās no Amerikas ievestās kukurūzas un kartupeļu audzēšana. Pārtikas ražas kopumā bija pietiekami augstas, lai ar tām varētu nodrošināt arī neauglīgās provinces un pilsētas. Valsts arī spēja nodrošināt dabas katastrofās un neražās cietušos reģionus, tā samazinot badā mirušo skaitu.
Straujais iedzīvotāju skaita pieaugums 18.gs. beigās izraisīja pārtikas cenu kāpumu, pārslogojot esošās zemkopības jaudas. Zemnieku pārvietošana uz jaunām teritorijām izraisīja konfliktus par zemes un resursu sadali ar vietējiem iedzīvotājiem. Aizvien lielākās impērijas pārvalde pārslogoja impērijas administrāciju, kas bija tik zemi atalgota, ka plaši uzplauka kukuļņemšana. Krītoties provinču pārvaldes kvalitātei, pieauga neapmierinātība, kas izpaudās dumpjos. No 1796. līdz 1804. gadam notiek Baltā lotosa sacelšanās. 1790. gadā dienvidu piekrasti sāk postīt pirāti, kurus izdodas apspiest 1810. gadā. Hunaņas provinces iedzīvotāju skaits pieauga no 8,6 miljoniem 1745. gadā līdz 16,7 miljoniem 1792. gadā. Vietējo iedzīvotāju un jauno kolonistu starpā sākās konflikti par zemes izmantošanu, 1795. gada 8. februārī izraisot Miao sacelšanos, kas lielā mērā bija vērsta pret haņu kolonistiem. Oficiāli to izdevās apspiest 1797. gadā, taču Miao dumpji regulāri atkārtojās. 1813. gadā Astoņu trigrammu dumpiniekiem izdodas ielauzties Aizliegtajā pilsētā.
Novājināšanās
Pirmais opija karš, ko centrālā valdība uzskatīja par nelielu, provinces līmeņa konfliktu, noveda pie Lielbritānijas, un vēlāk arī citu valstu koloniālās ietekmes sfēru veidošanās. Otrais opija karš noveda pie suverēnās kontroles zaudēšanu pār vairākām piekrastes ostām. Rietumvalstu tirgoņi ieguva plašas tirdzniecības tiesības visā valstī. 1913. gadā ārvalstu kontrolē bija nodotas 48 ostas, kurās izveidojās koloniālā pārvalde. Ķīnai arī bija jāmaksā milzīgas soda naudas par dažādiem sīkiem Rietumvalstu interešu vai pilsoņu tiesību pārkāpumiem.
Neveiksmīga bija arī iekšpolitika, iedzīvotāju neapmierinātībai izpaužoties plašos un ilgstošos dumpjos – Taipinu sacelšanās (1850.-64.), Nianas sacelšanās (1851.-68.), Dunganas sacelšanās (1862.-77.), Bokseru sacelšanās (1899.-1901.).To apspiešana prasīja milzīgus līdzekļus, kas noveda pie nodokļu celšanas, vēl lielākas finansiālās un militārās atkarības no Rietumvalstīm, un līdzekļu trūkuma valsts modernizācijai. 19. gs. beigās valsts industriālā attīstība gandrīz pilnībā tika nodota koloniālo valstu uzņēmējiem, kam piederēja visi dzelzceļi, kuģniecības kompānijas, dzelzs rūdas un ogļu ieguves uzņēmumi. Tradicionālie Ķīnas eksporta produkti – tēja, zīds, porcelāns, kvalitātē sāka atpalikt no citu valstu ražotās produkcijas.
Tradicionāli ekonomiski lielākā valsts pasaulē, Cjinu feodālā sabiedrība 19. gs. aizvien straujāk atpalika no Eiropas industriālajām valstīm. Sakāve Pirmajā Opija karā demonstrēja impērijas militāro vājumu. Iedzīvotāju neapmierinātība ar eiropiešu pieaugošo ietekmi izraisīja Bokseru sacelšanos. Galmā par ietekmi cīnījās vairāki grupējumi. Daži vēlējās saglabāt tradicionālo sabiedrību, pārņemot vienīgi Rietumu militārās tehnoloģijas, kamēr citi aizstāvēja pilnīgu sabiedrības modernizēšanu un konstitucionālas monarhijas izveidošanu. Nekoordinētā reformu kustība ieguva “Pašnostiprināšanās kustības” nosaukumu. Militārajā un transporta jomā Rietumu tehnoloģiju pārņemšana notika straujāk, kamēr politiskajā un intelektuālajā dzīvē izmaiņas bija minimālas, Cjiņu elitei pieturoties pie tradicionālās konfūcisma kultūras. Šīs sistēmas vājumu demonstrēja Ķīnas sakāve Pirmajā Ķīnas-Japānas karā. No 1862. gada impērijā valda vāji imperatori, reālajai varai koncentrējoties imperatora atraitnes Cisji rokās. Galmā dominēja intrigas un cīņa dažādo einuhu grupējumu starpā.
Pjērs Kirī
Pjērs Kirī (fr; dzimis, miris ) bija franču fiziķis, pētījis kristalogrāfiju, magnētismu, pjezoelektrisko efektu un radioaktivitāti, Nobela prēmijas laureāts. 1903. gadā kopā ar savu sievu Mariju Sklodovsku-Kirī un Antuānu Bekerelu saņēma Nobela prēmiju fizikā par radioaktivitātes pētīšanu.
Pirmo atklājumu viņš veica kopā ar savu brāli Žaku 1880. gadā. Viņi atklāja pjezoelektrisko efektu. Viņš izpētīja temperatūras ietekmi uz paramagnētiķu magnētisko uzņēmību, tagad šī sakarība ir pazīstama kā Kirī likums. Vēl viņš atklāja, ka feromagnētiķi zaudē savas feromagnētiskās īpašības, kad tie pārsniedz noteiktu temperatūru, ko mūsdienās pazīst kā Kirī punktu. Radioaktivitāti viņš pētīja kopā ar savu sievu M. Sklodovsku-Kirī. Viņi abi pirmie ieviesa jēdzienu "radioaktivitāte" un pirmie, kas dziļāk to izpētīja.
1906. gada 19. aprīlī Pjērs Kirī gāja bojā nelaimes gadījumā Parīzē. Šķērsojot ielu spēcīga lietus laikā, viņš pakrita un nokļuva zem zirgu pajūga.
Hugo Rozenšteins
Biogrāfija
Dzimis Vecsalacas pagasta Svētciema "Mērniekos". Tēvs bija Svētciema dzirnavnieks. Pabeidzis vietējo skolu devās uz Rīgu, kur 1911. gadā pabeidza Rīgas reālskolu. 1914. gada 1. janvārī, kā I šķiras savvaļnieks iestājās Krievijas Impērijas armijā. Dienēja 92. Pečoras kājnieku pulkā, kurš bija dislocēts Narvā. Sākoties Pirmajam pasaules karam jau 1. augustā kopā ar savu pulku nokļuva frontē. 23. septembrī Rozenšteins tika komandēts uz Vladimira kara skolu Petrogradā, bet vēlāk pārgāja uz Aleksandra kara skolu. 1915. gada 1. februārī viņš absolvēja šo karaskolu iegūstot praporščika dienesta pakāpi. Neilgu laiku viņš dienēja 24. rezerves bataljonā, bet vēlāk 25. rezerves bataljonā. Jūlijā tika iecelts par rotas komandieri 15. Tiflisas grenadieru pulkā. Decembrī paaugstināts par podporučiku. Vēlāk iecelts par bataljona komandieri. 1916. gadā paaugstināts par poručiku. 1917. gadā paaugstināts par štābskapitānu. Tajā pašā gadā bijis vairākkārt piekomandēts pie divīzijas un korpusa štābiem. 1917. gada decembrī, pēc Oktobra revolūcijas, atvaļinājās no dienesta. Kara laikā tika apbalvots ar IV šķiras Vladimira ordeni, II un III šķiras Staņislava ordeni un II, III, IV šķiras Annas ordeņiem. Pēc dienesta atstāšanas dzīvoja Maskavā, Tveras guberņā un Petrogradā. Pēc Brestas miera noslēgšanas, 1918. gada maijā, atgriezās Latvijā, kur apmetās pie vecākiem.
1918. gada 22. decembrī iestājās Latvijas Pagaidu valdības bruņotajos spēkos (vēlākā Latvijas armija). Dienestā ieskaitīts kapteiņa pakāpē. Sākotnēji dienēja 1. Latgales virsnieku rotā, bet jau 1919. gada 2. janvārī tika pārcelts uz Virsnieku rezerves rotu, kura nedaudz vēlāk kļuva par Neatkarības rotu. Pirmajā lielākajā kaujā 16. janvārī pie Lielauces, kur Rozenšteins komandēja vadu, tika smagi ievainots plecā. No kaujas lauka evakuēts uz Liepāju, bet februārī pārvests uz Vāciju. Jūlijā atgriezies Liepājā, kur turpinājis ārstēties lazaretē. Tā kā pēc ārstu slēdziena nav varējis turpināt dienestu frontē, tad 1. oktobrī ieskaitīts Armijas virspavēlnieka štābā, kur kļuva par Operatīvās daļas priekšnieka palīgu. Novembrī tika iecelts par Ārējās izlūkošanas nodaļas priekšnieku. 1920. gada martā paaugstināts par pulkvedi-leitnantu. No 1920. gada 5. septembra līdz 1921. gada janvārim bija kara aģents Vācijā.
1921. gada aprīlī atkal tika iecelts par Izlūkošanas nodaļas priekšnieku. 1924. gadā pabeidza vecāko virsnieku kursus. Vairākkārt izpildīja Armijas štāba Operatīvās daļas priekšnieka pienākumus. Darbojies arī kā lektors Augstākajos virsnieku kursos. 1926. gada 7. maijā apbalvots ar Igaunijas Brīvības krustu (I šķiras III pakāpi). 1926. gadā iestājies Čehoslovākijas Kara akadēmijā, kuru pabeidza 1928. gadā. 1928. gada 17. novembrī saskaņa ar Valsts Prezidenta pavēli armijai un flotei numur 329. paaugstināts par pulkvedi (skaitot no 18. novembri). Pēc tam, lai iegūtu bataljona komandēšanas, no 1928. līdz 1929. gadam bija bataljona komandieris 5. Cēsu kājnieku pulkā (2. Vidzemes kājnieku divīzijas sastāvā), bet, lai iegūtu pulka komandēšanas cenzu, no 1933. gada 15. maija līdz 1934. gadam komandēja 3. Jelgavas kājnieku pulku (1. Kurzemes kājnieku divīzijas sastāvā). 1932. gada 1. decembrī apbalvots ar Aizsargu Nopelnu krustu. Piedalījās 1934. gada 15. maija apvērsuma īstenošanā. 1935. gada septembrī Rozenšteinu iecēla par Augstākās kara skolas priekšnieku. 16. novembrī, reizē ar Ludvigu Bolšteinu, tika paaugstināts par ģenerāli (skaitot no 18. novembra). 1937. gada septembrī pārstāvēja Latvijas delegāciju Sarkanās armijas manevros Baltkrievijā.
Pēdējā Hugo Rozenšteina atestācijas rakstā (1938. gada), kas saglabājies arhīvā, kuru apstiprināja Armijas štāba priekšnieks ģenerālis Mārtiņš Hartmanis, bija teikts:
Pink
Pink jeb P!nk (īstajā vārdā Alesija Beta Mūra, en) ir divas Grammy balvas ieguvusī ASV mūziķe, dziesmu tekstu autore un mūzikas producente. Vispasaules popularitāti mūziķe Pink ieguva pēc sava pirmā veiksmīgā singla "There You Go" izdošanas 2000. gadā. Singls sasniedza Billboard Hot 100 7. vietu, kas priekš debijas bija lielisks rezultāts. Kopumā mūziķe visā pasaulē ir pārdevusi vairāk kā 30 miljonus albumu.
Hugo Rozenšteins
Biogrāfija
Fiziski veselīgs; spējīgs panest dienesta grūtības miera un kara laikā. Garīgi attīstīts labi; nevainojamu morāli, lielu sabiedrisko un militāro taktu un pareizu ētikas izpratni. Stingra, noteikta rakstura. Disciplinēts, korekts. Militāros jautājumos seko līdzi militārajai literatūrai un zinātnei un turpina paplašināt savas zināšanas. Labi pārzina karavīru dzīvi un vajadzības, rūpējas par viņiem, ir bezpartejisks un taisns. Samērā īsā pulka komandēšanas laikā ar enerģisku, neatlaidīgu un bagātu pašierosmi, darbu ir panācis labas sekmes karavīru apmācībā un audzināšanā; sevišķi pulka virsniekus sakausējot viengabalainā saimē un atbrīvojot viņus no pārmērīgas parādu nastas, piespiezdams dzīvot savu budžetu robežās. Līdzīgā kārtā ievadījis viņus veselīgā sabiedriskā dzīvē, izejot no morāles un sabiedriskā takta redzes stāvokļa. Visā savā darbā uzrāda lielu enerģiju, darba mīlestību, prasmi un patstāvību. Ievēro likumību un valsts intereses. Ir drošs uzņemties atbildību par savas darbības sekām. Taktiski ļoti labi gatavots. Spējīgs komandēt arī lielāku vienību. Ļoti labs. Izbīdāms uz divīzijas komandiera amatu.
Pink
Tajā pašā gadā Pink izdeva arī savu debijas studijas albumu "Can't Take Me Home", kurš pārsvarā bija R&B žanra albums. Otro studijas albumu ar nosaukumu "Missundaztood" Pink izdeva 2001. gadā, kurā pārsvarā bija Popmūzikas žanra dziesmas. Albums guva milzīgu popularitāti visā pasaulē. No šī albuma tika izdoti tādi pazīstami singli kā "Get The Party Started", "Just Like a Pill" un "Don't Let Me Get Me". 2003. gadā novembrī sekoja trešais studijas albums "Try This", kura pārdošanas rādītāji vairs ne tuvu nebija tik labi, kā pirmajiem diviem mūziķes studijas albumiem, tomēr vairums kritiķu albumu novērtēja pārsvarā pozitīvi.
Hugo Rozenšteins
Biogrāfija
1939. gada oktobrī tika iecelts par Armijas štāba priekšnieku. Pēc Latvijas okupācijas, 1940. gada 30. jūlijā, tika atvaļināts no dienesta. 29. augustā tika apcietināts Svētciema dzirnavās un pēc tam izvests uz Krievijas PFSR, kur viņam 1941. gada 9. jūlijā tika piespriests nāvessods, kas tika izpildīts 1941. gada 30. jūlijā.
Operācija "Dimants"
Operācija "Dimants" (, Mivtza Yahalom) bija Izraēlas izlūkošanas dienesta Mossad operācija, kuras rezultātā 1966. gadā Irākai tika nolaupīts tobrīd jaunākais un modernākais padomju iznīcinātājs MiG-21.
Reps
Reps ir vokālā izpildījuma veids — dziesmas improvizēta izrunāšana (nevis izdziedāšana) ātrā tempā. Reps ir viena no hiphopa mūzikas pamatsastāvdaļām, tomēr repu izmanto arī citos mūzikas žanros, piemēram, alternatīvajā rokā. Repa skaņdarbu vārdi parasti ir ar atskaņām un skaņdarba izpildījumu pavada roku žesti vai deju kustības. Repa aizsākumi ir meklējami Amerikas Savienotajās Valstīs 1950. gados. Īpašu popularitāti reps ieguva 1990. gadu otrajā pusē. Repa izpildītāji tiek saukti par reperiem. Visplašāko popularitāti pasaulē ir ieguvuši afroamerikāņu reperi. Vairums reperu izkopj tiem raksturīgu ģērbšanās stilu.
No parastās dzejas reps atšķiras ar to, ka reps tiek lasīts ar muzikāli — instrumentālu pavadījumu. Ļoti bieži reps tiek asociēts ar hiphopu un tās kultūru. Ir jāatzīst, ka reps ir viens no hiphopa mūzikas pamatelementiem; tāpēc it īpaši parastās sarunās tas bieži tiek izmantots kā sinonīms vārdam “hiphops”. Tomēr reps kā rečitatīvs tiek izmantots ne tikai hiphopā, bet arī citos žanros. Repu izmanto vairāki dramp&basis izpildītāji. Diezgan bieži, it īpaši saistībā ar plašu popularitāti, reps tiek izmantots arī popkultūrā, tādējādi veidojot poprepu. Rokmūzikā, tas bieži tiek sastopams tādos žanros kā repkors, ņūmetāls, alternatīvais roks un alternatīvais reps. Samērā bieži repu izmanto arī popmūzikas un ritmblūza izpildītāji.
Reps ļoti bieži tiek pienests auditorijai ar bīta pavadījumu, kuru komponē diskžokejs, bītbokss vai tiek dziedāta a cappella bez muzikāla pavadījuma. No stilistiska skatu punkta, reps sevī veido apkārtni, kurā atrodas runa, proza, dzeja un dziedāšana. Viens no slavenākajiem blūzs izpildītājiem un Grammy balvas laureāts Elaija Volds, kā arī citi blūza izpildītāji strīdējās, ka 20. gadsimtā, 20 gados blūzs tika lasīts repa formā. Volds gāja vēl tālāk, argumentējot, ka hiphops “ir dzīvs blūzs”. Viens no svarīgākajiem pierādījumiem, ka reps eksistēja blūzā, bija 1950. gadā izdotais skaņdarbs, “Gotta Let You Go” Džo Hila Lūisa izpildījumā. Vārds “reps” ir aizgūts no angļu valodas vārda “rap”, kas nozīmē — klauvējiens, sitiens (uzsverot repa ritmiku). “To rap” nozīmē “runāt”, “sarunāties”.
Operācija "Dimants"
Iemesli un pirmie mēģinājumi
Jau pirms 1965. gada Mossad bija veicis mēģinājumus iegūt MiG-21. Sākotnēji tika mēģināts savervēt pārbēdzēju Ēģiptē, tomēr šie mēģinājumi nedeva vēlamo rezultātu — viens Ēģiptes Gaisa spēku pilots nodeva vervētājus ēģiptiešu specdienestiem, savukārt otrs pilots, kurš izlēma pārbēgt, pārlidoja uz Izraēlu ar MiG-17. Arī mēģinājums savervēt divus Irākas Gaisa spēku pilotus nevainagojās ar sekmēm.
Reps
Repa un repošanas vēsturiskas saknes var būt meklējamas Āfrikā. Vairākus gadsimtus pirms hiphopa un repa pastāvēšanas Rietumāfrikas griots lasīja stāstus bungu un citu tradicionālu instrumentu pavadījumā. Šī veida saskare bija atzīta vairāku skatuves mākslinieku, izpildītāju, mūsdienu griotu, oratoru, plašsaziņas līdzekļu un akadēmiķu starpā.
Operācija "Dimants"
Operācija
1964. gadā ebrejs Jusufs, kurš no 10 gadu vecuma kalpoja Irākas asīriešu kristiešu ģimenē, vērsās Izraēlas vēstniecībā, informējot, ka Redfu ģimenē, kas arī piederēja asīriešu kristiešiem, dzīvo Munirs Redfa, kurš ir viens no Irākas Gaisa spēku pilotiem, kas pilotē MiG-21. Tobrīd Irākā pret kristiešiem bija vērsti dažādi ierobežojumi un Redfu ģimene vēlējās pamest valsti. Arī pats Munirs uzskatīja, ka viņa piederība kristiešu kopienai neļauj kāpt pa karjeras kāpnēm Irākas Gaisa spēkos. Izmantojot šo informāciju, Mossad izdevās savervēt viņu operācijas realizēšanai.
Reps
Blūzs, kura aizsācējas bija strādnieku darba dziesmas par smagu vergs darba un kuru ietekmēja Rietumāfrikas mūzikas tradīcijas, sākumā tika izpildīts melnādaino pārstāvju vidū. Taču vēlāk, ap verdzības atcelšanas laiku, par to izpildītajiem kļuva arī baltādainie darbinieki no ASV Misisipi Delta reģiona.
1931. gads Latvijā
Šajā lapā ir apkopoti 1931. gada notikumi Latvijā.
Reps
Džezs, kas savukārt cēlies no afrikāņu-amerikāņu un eiropiešu muzikālām tradīcijām un tika attīstīts 20. gadsimta sākumā, ir cieši ietekmējis hiphopu un tā kultūru, tāpēc tas tiek uzskatīts par tā pamatlicēju. Ne tikai džeza melodija un vārdi, bet arī džeza dzeja. Pamatojoties uz džeza mūziķa un dzejnieka Džona Sobola rakstītā, cilvēka, kurš uzrakstīja Digitopia Blues, reps “stilistiski un formāli ir pārsteidzoši līdzīgs džeza attīstībai”. Bokseris Muhameds Ali, atzīmēja repu un tā elementus, izmantoja savā runā — gan trenējoties, gan runājot runu politiskajos pasākumos.
Operācija "Dimants"
Operācija
Par MiG-21 nolaupīšanu M. Redfam tika samaksāti 500 tūkstoši sterliņu mārciņu (vairāk kā 1 miljons ASV dolāru) un piešķirta Izraēlas pilsonība. Mossad, piekrītot M. Redfa prasībai, izveda viņa ģimeni no Irākas, iesaistot pat kurdu nemierniekus viņa sievas un bērnu izbraukšanai. Pirms operācijas M. Redfs izbrauca uz Romu, no kurienes Mossad viņu slepeni nogādāja Izraēlā, kur notikās iepazīšanās ar lidlauku, kur bija jānosēdina MiG-21, kā arī tika pārrunātas operācijas detaļas.
Reps
Ar disko mūzikas kulta beigšanos reps kļuva par jaunu izpausmes formu. Runājot par repu, tas ir radies izpildītājiem eksperimentējot ar atskaņām. Tas bija sava veida atkāpšanās no disko. Šērlija Enna Viljamsa vērtē repu kā “anti-disko” kustību. Pirmie repa skaņdarbi bija vienkāršāks veids, kā radīt dziesmas un kā tās dziedāt salīdzinājumā ar disko. Viljamsa paskaidro, kā repa izpildītāji un dīdžeji iebilda pret orķestrētām un luksusa dzīvesveida diktatora daudzveidīgām dziesmām "pārtraukuma sitieniem", kuri tika izveidoti, veidojot dažādus ierakstus no daudziem žanriem un neprasa aprīkojumu no profesionālām ierakstu studijām.
Operācija "Dimants"
Operācija
Operācija tika veikta 1966. gada 16. augustā. Lidojuma laikā virs Jordānijas ziemeļdaļas iznīcinātāja pārvietošanos fiksēja radars. Jordānijas Gaisa spēki sazinājās ar Sīrijas Gaisa spēkiem, kuri kļūdas dēļ informēja, ka tas ir viņu iznīcinātājs, kas piedalās mācībās. Uz Izraēlas robežas Redfu sagaidīja divi Izraēlas Gaisa spēku Mirage III iznīcinātāji, kas viņu pavadīja līdz nosēšanās vietai. Pēc paša Redfa teiktā viņš nosēdināja iznīcinātāju ar gandrīz tukšu degvielas bāku.
Operācijas rezultāti
Izraēla MiG-21 izmantoja, lai iegūtu informāciju par tā spējām un īpašībām. Iegūtā informācija ļāva apmācīt izraēliešu pilotus. 1967. gada aprīlī kaujās ar Sīrijas Gaisa spēku iznīcinātājiem Izraēlas Gaisa spēkiem bez savu lidaparātu zaudēšanas izdevās notriekt 6 sīriešu MiG-21 iznīcinātājus.
1968. gada janvārī Izraēlas MiG-21 tika nodots ASV tā tālākai izpētei. Pretī Izraēla saņēma iespēju iegādāties F-4 Phantom iznīcinātājus, kuru piegādei ASV iepriekš nepiekrita. Vēlāk MiG-21 tika atgriezts Izraēlai, kura to ievietoja Izraēlas Gaisa spēku muzeja ekspozīcijā.
Hugo Rozenšteins
Darbi
Rozenšteins Latvijas armijas laikrakstā "Latvijas Kareivis" , kā arī izdevumā "Militārais Apskats", publicēja vairākus rakstus, kas bija veltīti militārajai tematikai. Rozenšteins bija ar vairāku grāmatu autors, kuras bija veltītas militārajai jomai, piemēram:
Pink
Pēc nelielas atpūtas no muzikālās karjeras, 2006. gada aprīlī Pink klajā laida ceturto studijas albumu ar visnotaļ atbilstošu nosaukumu "I'm Not Dead". Tāpat kā iepriekšējie albumi, arī šis ieguva pozitīvu kritiķu novērtējumu, bet neskatoties uz to, šis ieraksts albumu topos ilgi neuzkavējās. Tomēr 2007. gadā albuma nosacīto neveiksmi apturēja singlu "U + Ur Hand" un "Who Knew" veiksme un albuma pārdošanas rādītāji atkal sāka uzlaboties.
Pink piektais studijas albums "Funhouse" tika izdots 2008. gada oktobrī un iekļāva līdz šim veiksmīgāko mūziķes singlu "So What", kurš pirmo reizi nodrošināja Pinkai pirmo vietu Billboard Hot 100 topā. Arī otrais singls no piektā studijas albuma "Sober" guva ievērības cienīgus pārdošanas rezultātus un sasniedza Billboard Hot 100 15. vietu.
Daudzese
Daudzese ir apdzīvota vieta Aizkraukles novada Daudzeses pagastā. Izvietojusies 3 km uz dienvidiem no pagasta centra Daudzevas. Ciemā atrodas pamatskola, Daudzevas luterāņu baznīca un Daudzevas kapi. Ciemu šķērso autoceļš P86. Veidojusies ap vēsturisko Daudzesas muižu (Gut Daudsewas).
Iedzīvotāju skaita izmaiņas
Esošajās robežās, pēc CSB datiem.
Gauskāji
Gauskāji (Tardigrada) ir mikroskopisku dzīvnieku tips, kas radniecīgs posmkājiem.
Morfoloģija
Gauskāju ķermeņa garums 0,05—1,2 mm. Posmi neskaidri izteikti. Kāju četri pāri, tās īsas, bez posmiem. 3 kāju pāri ir ķermeņa sānos, ceturtais pāris — ķermeņa pakaļējā galā. Ķermeņa priekšgalā atrodas mutes atvere; ap to var būt dažādi izaugumi (ciras, palpas, papilas). Olas apaļas vai ovālas, līdz 0,14 mm garas, dažām sugām ar izteiktu virsmas reljefu. Augšana saistīta ar novilkšanos (ādas mešanu). Juvenilās stadijas visumā līdzīgas pieaugušajām. Tēviņi daudz mazāki nekā mātītes un sastopami nelielā skaitā. Gauskājis var badoties daudzus gadus. Sīciņie dzīvnieki mēdz ieslīgt kriptobiozē - dzīvnieku pasaules galējā anabiozes formā. Gauskājis līdz pilnīgam minimumam samazina dzīvības funkcijas, kļūstot gluži vai par dzīvu mironi, kura vielmaiņa ir mazāka nekā 0,01% no normāla stāvokļa. Gauskājis kriptobiozē var ieslīgt līdz pat desmit gadiem.
Ekoloģija
Dzīvo ūdenī (uz ūdens augiem), un arī dažos sauszemes biotopos, it sevišķi sūnās. Pārtiek no augiem vai no citiem sīkiem dzīvniekiem. Nelabvēlīgos apstākļos var pāriet ļoti izturīgā sastinguma stāvoklī; ķermenis pie tam sarūk nenoteiktas formas piciņā. Praktiskas nozīmes nav.
Sistemātika
Visā pasaulē ir virs 700 sugu, daļa no tām kosmopolītiskas. Latvijā sugas nav noskaidrotas, iespējamas vismaz 50. Gauskājus iedala 3 klasēs:
Tips
Sidrabe (koris)
Sidrabe ir Jelgavas novada Lielplatones, Platones un Elejas pagastu jauktais koris. Kora zīmols ir Vēlme atklāt mūzikā ikkatru vārdu un domu un moto  Stabilitāte, vienotība un mūzika no sirds! Kora diriģenti ir Guntis Pavilons un Zita Kurševa. Līdz 24.09.2011. arī Ilva Krauze.
Koris "Sidrabe" dibināts 1918. gadā Lielplatonē, tomēr ir dokumentālas ziņas par to, ka jau 1893. gada 28. jūnijā tika nodibināta Platones latviešu dziedāšanas biedrība. 1983. gadā koris iegūst nosaukumu Sidrabe - par godu Sidrabes upītei, Lielupes pietekai, kas tek cauri Sidrabes ciemam un Lielplatones pagastam.
1990. gadā, pēc padomju kultūras sistēmas sabrukuma daudzos pagastos koru kustība apsīkst un "Sidrabē" apvienojas trīs pagastu - Lielplatones, Platones un vēlāk arī Elejas dziedātāji - pavisam kopā 39 kora dalībnieki.
Kora repertuārā ir dažādu žanru mūzika - latviešu kora mūzikas klasika, tautas dziesmu apdares, dažādu laikmetu un autoru reliģiskā mūzika, mūsdienu latviešu komponistu kora mūzika.
"Sidrabe" regulāri koncertē ne tikai savos pagastos un citur Jelgavas novadā, bet arī sniedz koncertus Jelgavas pilsētā un Rīgā. Tāpat arī koris regulāri piedalās Latvijas koru festivālos un dziesmu dienās un piedalījies arī visos Dziesmu svētkos.
Sasniegumi
2010. gadā koris "Sidrabe" sadarbībā ar kori "Aura" laida klajā savu pirmo audio CD "Lai tāpēc šodien torņi skan!"
2011. gadā koris "Sidrabe" pirmo reizi piedalījās starptautiskajā garīgās mūzikas konkursā Kauņā, kur ieguva Sudraba diplomu.
2011. gadā Latvijas koru skatē koris "Sidrabe" iegūst 1. pakāpes diplomu un dalītu pirmo vietu starp Jelgavas koru apriņķa (Jelgavas, Ozolnieku un Olaines novadi, Jelgavas pilsēta) jauktajiem koriem.
Proton-M
Proton-M (Протон-М; GRAU indekss 8K82M jeb 8K82KM) ir Krievijas nesējraķete, kuru izgatavo uzņēmums GKNPC Hruņičeva. To kosmosā palaiž no Baikonuras kosmodroma Kazahstānā. Ar nesēja pakalpojumu komerciālu pārdošanu nodarbojas International Launch Services. Raķete izveidota, modernizējot ilgus gadus lietoto Proton-K.
Modifikācijas
Proton-M var būt apgādāts ar 4. pakāpi, kas ļauj kravu nogādāt augstākās orbītās:
ASV Mazās aizjūras salas
ASV Mazās aizjūras salas ir ISO 3166-1 noteikts statistisks apzīmējums, kas apvieno deviņus ASV salu īpašumus. No tiem Palmiras atols ir vienīgā inkorporētā teritorija. Uz šo brīdi nevienai no salām nav patstāvīgo iedzīvotāju.
Salas tiek apvienotas zem šī nosaukuma tikai statistiskiem mērķiem. Tās netiek kopīgi pārvaldītas un tām nav kopējas kulturālas un politiskas vēstures.
Nosaukums "ASV Mazās aizjūras salas" tika ieviests 1986.g. No 1974.g. līdz 1986.g. piecas no salām (Beikera sala, Haulenda sala, Džērvisa sala, Palmiras atols un Kingmena rifs) tika apvienotas zem nosaukuma ASV Dažādās Klusā okeāna salas ar ISO 3166 kodu PU. Midveja atola kods bija MT, Džonstona atola kods - JT.
Pēdējā laikā šo teritoriju apzīmēšanai tiek lietots arī nosaukums ASV Klusā Okeāna Salu Aizsargājamās Teritorijas (en), atsevišķi izdalot Navasas salu un Veika salu.
Brokastis
Brokastis (no viduslejasvācu: vrōkost — 'agrais ēdiens' ) jeb rītišķis ir pirmā ēdienreize pēc nakts miega, kad cilvēks tikko ir piecēlies. Parasti brokastis ēd agrās rīta stundās pirms darba vai citām dienas gaitām. Dažādas pasaules malās brokastu saturs ir atšķirīgs, bet tikpat kā visur brokastu maltītes sastāvā ir daudz ogļhidrātu un olbaltumvielu, kas dod enerģiju turpmākajai dienai.
Uztura speciālisti apgalvo, ka brokastis ir vissvarīgākā ēdienreize. Pētījumos ir atklāts, ka tiem cilvēkiem, kuri izlaiž brokastis, ir vairāk veselības problēmas, piemēram, vielmaiņas traucējumi un aptaukošanos, kā arī pasliktināta koncentrēšanās spēja.
Bičku ciems
Bičku ciems bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Maltas pagastā izveidoja Bičku ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā.
1954. gada 14. jūnijā Bičku ciemam pievienoja likvidēto Garkalnu ciemu.
Ciemu likvidēja 1957. gada 7. janvārī, tā teritoriju pievienojot Maltas strādnieku ciematam.
Sveidns Bjernsons
Sveidns Bjernsons (Sveinn Björnsson, dzimis 1881. gada 27. februārī Kopenhāgenā; miris 1952. gada 25. janvārī Reikjavīkā) — islandiešu politiķis. Pirmais Islandes prezidents.
Dzimis Kopenhāgenā. 1912. gadā iekļuva Reikjavīkas padomē. No 1918. līdz 1920. gadam bija Reikjavīkas mērs. No 1914. līdz 1916. gadam un 1920. gadā — Altinga deputāts. Starp Pasaules kariem bija ministrs Dānijas lietās, bet 2. pasaules kara laikā kļuva par Islandes reģentu. Pēc republikas nodibināšanās 1944. gadā Altings ievēlēja Bjērnsonu par pirmo valsts prezidentu. 1945. un 1949. gadā tika ievēlēts par prezidentu tiešās vēlēšanās. Vairāku kompāniju dibinātājs un vadītājs. Mira, būdams prezidenta amatā.
Pasaules jaunatne debatē
"Pasaules jaunatne debatē (Jugend debattiert international) - konkurss Centrālās un Austrumeiropas valstīs” ir skolēnu konkurss vācu valodā, kas norisinās Igaunijā, Latvijā, Lietuvā, Polijā, Čehijā, Krievijā (Maskavā un Sanktpēterburgā) Ukrainā un Ungārijā. No 2016. gada projektā piedalīsies arī Slovākija un Slovēnija. Konkurss ir Gētes institūta, fonda "Erinnerung, Verantwortung und Zukunft”, sabiedriskā labuma organizācijas „Hertie-Stiftung” un Vācijas skolu sistēmas ārvalstīs pārvaldes projekts. Konkursa dalībvalstīs ir arī vietējie atbalstītāji: Polijā tas ir Vācu-poļu sadarbības fonds, Čehijā – Vācu-čehu nākotnes fonds, Ukrainā – Kličko fonds, Lietuvā – Lietuvas Skolēnu informācijas un tehnikas centrs, Ungārijā – Hannsa Zeidela fonds, E.ON Hungaria, Audi akadēmija, Ungārijas Vāciešu pašpārvalde un Konrāda Adenauera fonds.
Pasaules jaunatne debatē šobrīd ir vienīgais starptautiskais retorikas konkurss skolēniem vācu valodā. Konkursa mērķis ir sekmēt Centrālās un Austrumeiropas jauniešu spējas zinoši un pārliecinoši pārstāvēt savus uzskatus un viedokli vācu valodā un veicināt vācu valodu kā debašu instrumentu. Projekta ietvaros skolēni vācu valodā debatē par šādām tēmām: skolas dzīve, pamattiesības, vēsture (jo īpaši – vēsturiskās netaisnības izvērtēšana) un Eiropa.
Konkursā var piedalīties 10. līdz 12. klašu skolēni, kuru vācu valodas zināšanas ir vismaz B2 līmenī atbilstoši Eiropas kopīgajām pamatnostādnēm valodu apguvē.
Konkurss
2015./2016. mācību gadā konkursā piedalījās 2302 skolēni 157 skolās. Šajās skolās projekts tiek integrēts mācību stundās. Speciāli sagatavoti skolotāji māca skolēnus debatēt, kā arī organizē debates klasēs. Skolēni sacenšas vispirms savas skolas un skolu apvienību līmenī, tad labākie debatē savas valsts pusfinālā un finālā, un visbeidzot – Starptautiskajā finālā, kuram kvalificējas katras dalībvalsts konkursa pirmās un otrās vietas ieguvēji. Kopš IV Starptautiskā fināla Berlīnē 2010. gadā Vācijas konkursa Jugend debattiert uzvarētāji starptautiskajā konkursā darbojas kā dalībnieku mentori.
Debašu norise un vērtēšana
Par katru jautājumu debatē četri cilvēki; divi izsakās „par”, divi – „pret”. Debates notiek par aktuāliem, politiski strīdīgiem jautājumiem (piemēram, „Vai Turcija būtu jāuzņem Eiropas Savienībā?”). Debates ilgst 24 minūtes vācu valodā. Laiks tiek precīzi limitēts. Vispirms katram runātājam tiek dotas divas minūtes viedokļa izklāstam. Šajā laikā viņu nedrīkst pārtraukt. Pēc tam seko divpadsmit minūšu gara diskusija – „strīdus fāze”, kuras laikā katrs var brīvi izteikties. Noslēgumā katram dalībniekam tiek dota minūte laika, lai viņš, ņemot vērā debatēs izskanējušos argumentus, varētu teikt galavārdu. Speciāla „debašu vadītāja” nav. Skolu konkursos notiek debates par skolas dzīvi, nākamajās konkursa kārtās runātāji pievēršas tādiem tematiem kā politika, pamattiesības un cilvēktiesības, vēsture un Eiropa.
Debates vērtē žūrija trīs līdz piecu locekļu sastāvā. Vērtēšana notiek, piešķirot punktus. Dalībnieku sniegums tiek vērtēts pēc četriem kritērijiem: kompetence, spēja izteikties, spēja pārliecināt un spēja uzturēt sarunu. Debatētāju vācu valodas zināšanas vērtējumā netiek iekļautas.
Vēsture
Konkurss Pasaules jaunatne debatē pirmo reizi notika 2005. gadā Čehijā un Polijā. Kopš 2006. gada tajā piedalās arī Igaunijas, Latvijas un Lietuvas, kā arī Ukrainas skolas. 2009. gadā pēc divu gadu ilgas sagatavošanās fāzes projektā iesaistījās Maskavas un Sanktpēterburgas skolas, bet no 2010./11. mācību gada – arī Ungārija. No 2016. gada projektā piedalīsies arī Slovākija un Slovēnija.
Starptautiskie fināli
OP (finanšu grupa)
OP ir Somijā lielākā finanšu pakalpojumu grupa. Tā darbojas banku jomā, nedzīvības un dzīvības apdrošināšanā. Galvenais birojs atrodas Helsinkos.
Grupai Somijā ir vairāk nekā 4 miljoni klientu. Baltijas valstīs OP ir vairāk nekā 200 000 klientu. OP grupas pamatā ir vietējās kooperatīvās bankas, kurām pieder grupas centrālais uzņēmums OP Osuuskunnan. 2020. gad martā OP finanšu grupā bija 143 kooperatīvās bankas.
Vēsture
1891. gadā tika dibināts uzņēmums Palovakuutus-Osakeyhtiö Pohjola, kas nodarbojās ar ēku apdrošināšanu pret ugunsgrēkiem. 1903. gadā tika dibināts Osuuskassojen Keskuslainarahasto Osakeyhtiö, kas nodarbojās ar kredītiem. Pohjola akcijas sāka kotēt Helsinku biržā 1912. gadā, kad tā tika dibināta. 1922. gadā izveidota Vakuutusosakeyhtiö Eurooppalainen, lai apdrošinātu ceļojumus.
1970. gadā kooperatīvās kredītu biedrības tika pārveidotas par kooperatīvajām bankām.
1989. gadā OKO Pankki kļuva par publisku kapitālsabiedrību. 1991. gadā Igaunijā tika dibināts nedzīvības apdrošināšanas meitas uzņēmums. 1997. gadā tika reformēts grupas kooperācijas modelis.
2005. gadā OP Bank Group kļuva par Pohjola Group lielāko akcionāru. 2007. gadā grupa mainīja nosaukumu uz OP-Pohjola; OKO Pankki tika pārdēvēts par Pohjola Pankki.
Uzņēmuma struktūra
OP apvieno vairāk nekā 140 neatkarīgas kooperatīvās bankas, kas ir vietējās depozītu bankas, kas nodarbojas ar bankas mazumtirdzniecības pakalpojumiem.
Kooperatīvo banku centrālā institūcija ir OP grupas centrālais kooperatīvs (OP Osuuskunnan). Institūcijas galvenais uzdevums ir pārraudzīt un vadīt grupas dalībnieku biznesu kopēji pieņemtā stratēģijā.
Grupas centrālā kooperatīva OP Osuuskunnan meitas uzņēmumi:
Nedzīvības apdrošināšana:
Seesam
1993. gadā Pohjola Group un ASV AIG dibināja kopuzņēmumu Latvijas apdrošināšanas akciju sabiedrība FAMLAT (nosaukums veidots no Fin-American-Latvian). 1998. gadā uzņēmums pārdēvēts par Apdrošināšanas akciju sabiedrība Seesam Latvia (no Soumi-Eesti-American). Dzīvības apdrošināšanas jomai 1999. gadā dibināta Dzīvības apdrošināšanas akciju sabiedrība Seesam Life Latvia. 2004. gadā Pohjola pārpirka AIG daļas un Seesam pilnībā piederēja Pohjola grupai. 2008. gadā Austrijas Vienna Insurance Group nopirka Igaunijā reģistrēto Seesam Life, un līdz ar to arī Seesam Life Latvia. Seesam Latvia 2011. gadā reorganizēta par Seesam Insurance AS Latvijas filiāli. 2018. gada 31. augustā tika pabeigta OP meitas uzņēmuma Igaunijā Seesam Insurance AS pārdošana Austrijas uzņēmumam Vienna Insurance Group.
OP Finance
2008. gadā dibināta SIA Pohjola Finance. Tā darbojas izpirkumnomas tirgū. 2016. gada aprīlī Pohjola Finance pārdēvēta par SIA OP Finance.
OP Bank
2009. gadā dibināta Pohjola Bank plc filiāle Latvijā. Filiāle klientiem tika atklāta 2012. gada 6. septembrī. Tā savus pakalpojumus piedāvā tikai korporatīvajiem klientiem. 2016. gada 23. martā Pohjola Bank plc filiāle pārdēvēta par OP Corporate Bank plc filiāle Latvijā.
Bondaru ciems (Maltas rajons)
Bondaru ciems bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Maltas pagastā izveidoja Bondaru ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. Ciemu likvidēja 1954. gada 14. jūnijā, tā teritoriju pievienojot Zosnas ciemam.
Laimonis Laizāns
Laimonis Laizāns (dzimis Rīgā, miris ) bija latviešu PSRS futbola vārtsargs, kurš spēlēja FK Daugava Rīga un Maskavas "Torpedo" klubos. Viņš tiek uzskatīts par vienu no visu laiku labākajiem Latvijas futbola vārtsargiem.
Spēlētāja biogrāfija
Kad Laizāns vēl bija skolēna vecumā, viņu uz futbola treniņiem uzaicināja pazīstamais futbola treneris Vadims Ulbergs. Iesākumā Laizāns spēlēja laukuma spēlētāja pozīcijā, bet īpaši ne ar ko neizcēlās. Tas mainījās pēc spēles, kur viņam nācās aizvietot vārtsargu. Kopš tās spēles viņš regulāri spēlēja vārtos, lai arī sākumā viņam pašam gribējās gūt vārtus.
Tajā laikā vairums sportistu Latvijā spēlēja gan futbolu, gan hokeju, līdz 1965. gadā Laizāns nolēma veltīt visu savu karjeru futbolam.
Pēc pāris sezonām FK Daugava Rīga sastāvā viņš saņēma vairākus piedāvājumus no PSRS Augstākās līgas klubiem. Viņš izvelējās pievienoties Maskavas "Torpedo", kurā spēlēja Valentīns Ivanovs un Eduards Streļcovs. Pirmajā sezonā Laizāns aizvadīja 25 spēles, ielaižot 16 vārtus. Bet ziemā, spēlējot hokeju, viņš guva savainojumu, kas pārsvītroja viņa izredzes spēlēt augstākajā līmenī, tāpēc viņš atgriezās Daugavā, kur viņš spēlēja līdz 1976. gadam. Pēc tam viņš vairākus gadus spēlēja FK Alfa Latvijas PSR čempionātā.
Miris 75 gadu vecumā.
Ārons Bramlets
Ārons Džordans Bramlets (en; dzimis Dekobā, Ilinoiss štatā) ir bijušais amerikāņu basketbolists, spēlēja centra pozīcijā.
Pēc sekmīgas vidusskolu basketbola karjeras (Ņūmeksikas štata čempions) viņš nokļuva Arizonas universitātes komandā NCAA, nospēlējot tās komandā "Wildcats" visas četras iespējamās sezonas un kļūstot par NCAA čempionu 1997. gadā. 1999. gada NBA draftā Ā. Bramlets tika izvēlēts ar kopējo 39. kārtas numuru otrajā kārtā, nonākot Klīvlendas "Cavaliers" komandā. NBA nospēlējis tikai 9 spēles un 2000. gada janvārī no komandas tika atbrīvots.
No 2000. gada vairākas sezonas aizvadīja Spānijas ACB līgas komandās. Laikposmā no 2006. līdz 2008. gadam Ā. Bramlets pārstāvēja Latvijas Basketbola līgas komandu ASK Rīga. 2007. gadā viņš kļuva par Latvijas čempionu, bet 2008. gadā 31 gada vecumā beidza profesionāļa karjeru, tādējādi ASK kļuva par pēdējo klubu, kurā Ā. Bramlets spēlējis.
Pēc karjeras beigšanas viņš pievērsās uzņēmējdarbībai un jauno basketbolistu trenēšanai, kā arī darbojies ESPN.
Riks Nešs
Riks Nešs (en; dzimis Bremptonā, Kanādā) ir bijušais profesionālais kanādiešu hokejists, labās malas uzbrucējs, bijušais Kanādas hokeja izlases dalībnieks. Karjeras laikā pārstāvējis NHL klubus Kolumbusas "Blue Jackets", Ņujorkas "Rangers", Bostonas "Bruins" un NL klubā HC Davos. Nešs ir seškārtējs NHL All-Star spēles dalībnieks (2004, 2007, 2008, 2009, 2011, 2015).
Spēlētāja karjera
2002. gada NHL draftā viņu izraudzījās Kolumbusas "Blue Jackets" ar kopējo 1. kārtas numuru. Jau nākamajā sezonā Nešs debitēja "Blue Jackets" rindās, tā sastāvā spēlējot līdz pat 2012. gada vasarai. Sākot ar 2008. gadu uzbrucējs pildīja arī komandas kapteiņa funkcijas. 2013.—14. gada sezonā kopā ar "Rangers" sasniedza Stenlija kausa finālu, tajā gan piekāpjoties Losandželosas "Kings" hokejistiem.
Kopā ar Kanādas izlasi ir izcīnījis zelta medaļu 2010. un 2014. gada olimpiskajās spēlēs, zelta medaļu 2007. gada Pasaules čempionātā, sudrabu 2005. un 2008. gada Pasaules čempionātā. Tāpat viņš piedalījās 2006. gada Turīnas ziemas olimpiskajās spēlēs, kur Kanādas izlase ierindojās 7. vietā.
Hiparhs
Hiparhs (gr; dzimis ap 190 p.m.ē., miris ap 120 p.m.ē.) bija helēnisma laika grieķu astronoms, ģeogrāfs un matemātiķis. Tiek uzskatīts par trigonometrijas pamatlicēju. Atklājis Zemes ass precesiju.
Dzimis Nīkejā, miris Rodas salā, kur pavadījis lielu daļu mūža. Visaktīvāk darbojies starp 162. un 127. gadu pirms mūsu ēras. Dažkārt tiek uzskatīts par antīkās pasaules izcilāko astronomu. Kaut arī Hiparhs spēcīgi ietekmējis visu turpmāko astronomijas un matemātikas attīstību, no viņa darbu oriģināliem saglabājies tikai viens — "Eidoksa un Arata fenomenu komentāri".
Savos pētījumos balstījās uz Babilonijas zinātnieku devumu. Izveidojis Rietumos pirmo zvaigžņu atlantu. Ģeogrāfijā Hiparhs izmantoja no Babilonijas matemātiķiem aizgūto skaitļu seksagesimālo sistēmu (sešdesmitnieku skaitīšanas sistēma), sadalot Zemi 360 grādos un katru no grādiem — 60 minūtēs. Hiparhs rēķināja Saules un Mēness orbītas un attālumus no Zemes līdz šiem ķermeņiem, sarakstīja darbus mehānikā. Noteica gada ilgumu kā 365+(1/4)-(1/300) dienas, kļūdoties par 6 minūtēm.
Hiparha vārdā nosaukti Mēness krāteris Hiparhs, Marsa krāteris Hiparhs, asteroīds 4000 Hiparhs, orbitālā observatorija Hipparcos.
Bondaru ciems
Bondaru ciems var būt:
Eiropas ūdrs
Latvijas Dabas muzejs katru jauno gadu tradicionāli uzsāk ar Gada dzīvnieka paziņošanu. Par 2010. gada dzīvnieku Latvijā tika pasludināts Eiropas ūdrs. Ūdrs gada dzīvnieka godam izvēlēts tāpēc, ka daudzās Eiropas zemēs tas kļuvis par retu dzīvnieku, bet Latvijā tā populācija ir liela un stabila.
Ekoloģija
Eiropas ūdrs apmetas upju, strautiņu, ezeru un dīķu krastos. Tas var apmesties arī jūras krastā, bet Eiropas ūdram ir nepieciešama regulāra piekļuve saldūdenim, tādēļ piejūras ūdri apmetas upju grīvās. Saldūdens tam ir vajadzīgs, lai uzturētu tīru savu kažoku. Vēl viens nosacījums dzīves vietas izvēlei ir, lai pat visbargākajā ziemas salā būtu neaizsalstoši laukumi, āliņģi, zemledus tukšumi. Ūdram patīk ierīkot mītnes līdzās bebriem, kā arī izmantot dambju augšpusē koncentrētos barības krājumus, kas seklā un tekošā ūdenī nebūtu viegli atrodami.
Izskats un īpašības
Eiropas ūdra ķermenis ir garš, slaids un cilindrveidīgs, aste muskuļota un konusveidīga, bet kājas īsas un spēcīgas. Ķepu samērā slaidie pirksti savstarpēji savienoti ar peldplēvēm, kas sniedzas gandrīz līdz nagiem. Lai pleznveidīgās ķepas būtu vēl vairāk pielāgotas irkļu funkciju veikšanai, plaukstām, kas apakšpusē ir neapmatotas, ārmalas visriņķī ir nosegtas ar elastīgu, cietu sariņu slāni, kas iroties palielina atgrūšanās virsmas laukumu. Peldot lēni, ūdrs izmanto visas četras kājas un atsperas ar ķepām, nelietojot asti. Peldot ātri, kājas tiek piespiestas pie ķermeņa, bet muskuļotā aste strādā kā dzenskrūve. Ūdriem ir ļoti jutīgas ūsas. Tās atrodas ne vien uz purniņa, bet arī pie acīm, ausīm un uz priekškājām. Ūsas uztver visas ūdens svārstības un peldot palīdz orientēties, un atrast medījumu pat zem akmeņiem vai dūņām. Ķermeņa garums bez astes ūdram ir 50—95 cm, astes garums 26—55 cm, svars 5—12 kg. Mātītes ir nedaudz mazākas par tēviņiem.
Ienirstot ūdrs aizver nāsis un ausu atveres. Ūdra kažoks ir piemērots, lai ilgstoši atrastos zem ūdens un vienlaicīgi nesamirktu līdz ādai. Tas ir dubults, ar pavilnu un akotspalvu. Pavilnas slānis sastāv no blīvi augošiem, īsiem, izteikti vijīgiem matiņiem. Segmati jeb akotmati, kuru garie gali cieši pārsedz pavilnas kārtu no virspuses, ir piemēroti pavilnas pilnīgai nosegšanai: pie saknēm tie ir saliekti un aug slīpi, galos saplacināti, platāki. Pateicoties šīm īpatnībām, ūdrs gandrīz vienmēr pēc peldes ir sauss. Tomēr nokļuvis sausumā, tas pienācīgi noskurinās un steidzas atbrīvoties no pēdējām mitruma paliekām, kas saglabājušās kažokā. Tādēļ ūdri mēdz enerģiski izvārtīties sniegā vai smiltīs, vai zālē. Pēc vārtīšanās dzīvnieks rūpīgi sevi sakopj ar mēli, nolaizot krūtis, vēderu, sānus, muguru un jo īpaši pamatīgi asti. Kažoka krāsa ūdram ir tumši brūna vai pelēkbrūna, pavēdere un pazode ir gaišāka kā muguras daļa.
Eiropas ūdram, salīdzinot ar Amerikas ūdru, ir īsāks kakls, garāka aste, un ausis uz galvas novietotas plašāk.
Uzvedība
Eiropas ūdrs ir teritoriāls dzīvnieks, un, izņemot mātītes ar mazuļiem, tas ir vientuļnieks. Teritorija stiepjas gar ūdenstilpes krastu. Atkarībā no barības daudzuma tā var būt 1—40 km gara. Latvijā ūdrs parasti apdzīvo 5—15 km garu upes un tās piekrastes posmu, no ūdenstilpes daudz neattālinoties nedz vasarā, nedz ziemā. Tas pārvietojas pa vienām un tām pašām takām katru dienu. Ziemas laikā var labi novērot ūdru izdzītās vagas sniegā. Pa šīm takām pārvietojas arī teritorijai caurceļojoši ūdri. Teritorija tiek apsargāta tikai pret savu dzimumu, tēviņu un mātīšu teritorijas var pārsegties.
Ūdri ir ļoti rotaļīgi dzīvnieki. Vasaras laikā tie mēdz iekārtot speciālas dubļu vai smilšu vanniņas, kurās vārtīties. Tās ir tikai dažus centimetrus dziļas. Ūdrs savā vanniņā izvārtās, izgorās vai vienkārši tajā patup, atlaižas un pakasās, aplaiza kažoku un pagulšņā. Pauguru nogāzēs, vasarā dubļainās un mālainās vietās, ziemā sniegā un uz ledus, ūdri ierīko slidkalniņus, no kuriem daudzas reizes pēc kārtas slidinās, ieskrienoties šļūkdami uz vēdera. Ūdri mēdz ķert savu asti gan uz sauszemes, gan ūdenī.
Vairošanās
Pārošanās var notikt visu gadu. Grūsnības periods ilgst 63 dienas. Tā kā ūdrim piemīt embrioniskā diapauze, embrija attīstību mātīte var atlikt tādā veidā, lai mazuļi dzimtu pavasarī. Parasti piedzimst 1—4 mazuļi, kas paliek kopā ar māti apmēram 1 gadu. Mazuļi piedzimst akli un nevarīgi mātes iekārtotā migā zem zemes. Visbiežāk alas izeja ir zem ūdens. Tēviņi tieši mazuļu audzināšanā nepiedalās, lai gan to teritorija pārklājas ar mātītes un mazuļu teritoriju.
Sistemātika
Eirāzijas ūdram ir 7 pasugas:
Dzintars Ābiķis
Dzintars Ābiķis (dzimis Ventspilī) ir latviešu pedagogs un politiķis, partijas "Vienotība" biedrs. Viņš ir vienīgais Latvijas politiķis, kas ir bijis Augstākās Padomes un septiņu Saeimu kopš Latvijas neatkarības atjaunošanas deputāts, taču nekandidēja 12. Saeimas vēlēšanās.
Biogrāfija
Dz. Ābiķis ir dzimis Ventspilī, beidzis Ventspils 1. vidusskolu. 1980. gadā beidzis Latvijas Valsts universitātes Ģeogrāfijas fakultāti. Pēc studiju beigām līdz 1990. gadam Rīgas 41. vidusskolā strādājis par ģeogrāfijas skolotāju, ir arī vairāku mācību grāmatu autors.
Politiskā darbība
Tautas partijā viņš bieži ir bijis iekšējs opozicionārs, kas iebildis daudzām sabiedrībā nepopulārām partijas iniciatīvām un kritizējis partijas dibinātāja A. Šķēles lielo ietekmi partijā. 2009. gada septembrī Tautas partijas valde izslēdza Dz. Ābiķi no partijas par balsojumu Saeimā pretēji partijas viedoklim jautājumā par nekustamā īpašuma nodokļa likuma grozījumu nodošanu izskatīšanai komisijām, turpmāk viņš darbojās Saeimā kā pie frakcijām nepiederošs deputāts. 2009. gada novembrī iestājies partijā "Sabiedrība citai politikai".
2010. gadā ievēlēts 10. Saeimā no apvienības "Vienotība" saraksta. Tādējādi Dz. Ābiķis kļuva par vienīgo politiķi, kas ir bijis visu 7 parlamentu pēc Latvijas neatkarības atjaunošanas deputāts. 2011. gadā Saeimas ārkārtas velēšanās ievēlēts arī 11. Saeimā. Nekandidēja 12. Saeimas vēlēšanās.
Apbalvojumi
Dz. Ābiķis ir apbalvots ar III šķiras Triju Zvaigžņu ordeni un 1991. gada barikāžu dalībnieka piemiņas zīmi.
Joma
Joma ir Spānijas ražošanas kompānija, kas specializējas sporta apģērbu un apavu ražošanā. Kompānijas galvenais birojs atrodas nelielā pilsētiņā Portiljo de Toledo, netālu no Toledo provinces administratīvā centra.
1965—2000
Kompāniju 1965. gadā dibināja Fruktuoso Lopess (Fructuoso López). "Joma" savas produkcijas ražošanu sāka ar tikai ar 8 cilvēkiem štatā. Ar laiku "Joma" ieguva uzticama augstvērtīgu futbola apavu, futbola formu, sporta apavu un ikdienas apģērbu ražotāja reputāciju. 1992. gadā kompānija bija pirmajā vietā futbola apavu tirdzniecībā. 1997. gadā, pateicoties jauna tipa sporta apavu izstrādēm sadarbībā ar spēlētājiem un vadošajiem speciālistiem, "Joma" kļūst par futbola apavu un minifutbola apģērba vadošo tirdzniecības uzņēmumu. Sākotnēji dibinātā mazā rūpnīca Portiljo de Toledo 2000. gadā pārvērtās par mūsdienīgu uzņēmumu ar 70 000 m2 lielu kopējo platību. "Joma" izveidoja pati savu zinātniski pētniecisko centru, kas sadarbībā ar Toledo Apavu izpētes asociāciju un Valensijas Biomehānikas institūtu izstrādā jaunus sporta apavu veidus.
2001—2009
Tagad "Joma" ir transnacionāla kompānija ar plašu meitas uzņēmumu tīklu ASV, Vācijā, Ķīnā, Itālijā, Meksikā, Honkongā un Panamā, kā arī ar savu preču sakārtotu izplatīšanas tīklu vairāk nekā 70 pasaules valstīs. Kompānijas uzņēmumi atrodas Spānijā, Ķīnā, Meksikā un nodrošina darbu vairāk nekā 1000 darbiniekiem. 2007. gadā "Joma" piedalījās "Spānijas atzītāko zīmolu forumā" kā viens no 70 pasaulē izplatītākajiem valsts zīmoliem un līderis savā nozarē. 2007. gadā kompānija sponsorēja vairāk nekā 40 profesionālās komandas un vairāk nekā 500 sportistus visā pasaulē. 2009. gadā kompānija noslēdza sponsorēšanas vienošanos ar Spānijas Vieglatlētikas federāciju, saskaņā ar kuru šīs valsts vieglatlēti četrus gadus uzstāsies "Joma" sporta formās.
Produkcija
Kompānija ražo vīriešu, sieviešu un bērnu sporta apģērbus un apavus tādiem sporta veidiem, kā futbols, teniss, fitness, vieglatlētika un telpu futbols.
Vadība
Prezidents — Fruktuoso Lopess, kompānijas valdes priekšsēdētājs Hosē Manuels Lopess
SJ
SJ var būt:
Uvulāri epiglotāls līdzskanis
Uvulāri epiglotāls līdzskanis ir dubultās artikulācijas līdzskanis, izrunājot vienlaicīgi uvulāru līdzskani un epiglotālu līdzskani.
Piemērs ir somāliešu valodas "uvulārais" eksplozīvais slēdzenis /q/, kas īstenībā ir nebalsīgs uvulāri epiglotāls eksplozīvs slēdzenis, kā ‘dūmot’.